Säteilytyöntekijöiden täydennyskoulutus kuvantamisen alueella

Turvallisuusluvan haltijana kuvantamisen palvelualueen velvollisuutena on huolehtia, että ionisoivan säteilyn käyttöön osallistuvalla henkilöstöllä on työtehtäviensä mukaiset, ajantasaiset tiedot ionisoivasta säteilystä ja sen vaikutuksista, säteilysuojelusta, voimassa olevasta säteilylainsäädännöstä sekä säteilyn käyttöä koskevista ohjeista ja määräyksistä.

Toteutunut täydennyskoulutus kirjataan säteilytyöntekijän henkilökohtaiselle koulutuskortille.   
Kuvantamisen toimialueella täydennyskoulutuksen toteutumista (laatu ja määrä) valvovat ylihoitaja hoitohenkilökunnan osalta ja hallinnollinen apulaisylilääkäri lääkäreiden osalta sekä ylifyysikko fyysikoiden osalta. Koulutuksen toteutuminen tarkastetaan vuosittain johdon katselmuksessa.

## **Täydennyskoulutuksen toteuttajat:**

* Kouluttajatahoina toimivat Pohjois-Pohjanmaan hyvinvointialue, kuvantamisen vastuualue, vastuuyksiköt ja ulkopuolinen järjestäjä
* Kuvantamisen vastuualue järjestää yhteistyössä Pohteen osaamisen kehittämisen yksikön kanssa vuoden aikana neljä koulutusiltapäivää, joiden esitykset pääsääntöisesti muodostuvat STM:n asetuksen (1044/2018) mukaisista säteilysuojelun täydennyskoulutusvaatimuksista.
* Säteilysuojelun verkkokoulutus (SÄVe) on tarjolla Yhteistyöalueen julkisille toimijoille Medieco eLearn -verkko-oppimisympäristön kautta. SÄVen avulla voidaan suorittaa enintään 20 säteilysuojelun täydennyskoulutustuntia. Koulutuksen sisältö vastaa säteilysuojelun täydennyskoulutuksen vaatimuksia, jotka on esitetty STM:n asetuksen (1044/2018) liitteessä 5. Kuvantamisen vastuualueella radiologit ja fyysikot (ml. erikoistuvat) suorittavat SÄVe-verkkokourssin kaikki osiot viiden vuoden välein. Röntgentoiminnan hoitohenkilökunta suorittaa SÄVen osiot 1 ja 2 sekä Oppiportin verkkokoulutukset Säteily isotooppilääketieteessä, perustaso ja Sädehoito, perustaso. Isotooppitoiminnassa mukana olevat hoitajat suorittavat suorittaa SÄVen osiot 1–3 ja Oppiportin verkkokoulutuksista Sädehoito, perustaso.
* Pohteen henkilöstö voi suorittaa myös muita säteilynkäyttöön ja säteilysuojeluun liittyviä verkkokoulutuksia Oppiportin kautta. Verkkokoulutuksista saatavat säteilysuojelutuntien määrät vaihtelevat kurssien keston mukaisesti.
* Röntgentutkimus/-hoitokäytäntöjen koulutuksen suunnittelu- ja järjestämisvastuu on röntgenosastoilla (osastokokoukset ja koulutusiltapäivät sekä intranet).
* Radiologian alan ajankohtaisimman ja uusimman tietämyksen koulutusta järjestää jokin ulkopuolinen taho, esim. Sädeturvapäivät, RUV-kurssi, kansalliset ja kansainväliset kongressit

## **Säteilysuojelun täydennyskoulutustunneiksi hyväksyttävät koulutukset**

* Edellä mainittujen lisäksi säteilyturvallisuusvastaavan harkinnan mukaan säteilysuojeluskoulutukseksi voidaan hyväksyä myös erilaiset säteilyn käyttöön liittyvät meetingit, osastotunnit, auditoinnit, itsearvioinnit, jne.